Aitäh positiivse vastukaja eest, mulle endale meeldis ka Bolognast kirjutada. Sinna minnes hommikul rongi oodates juba mõtlesin, et miks, oh miks ma ometi märkmiku ja pliiatsi maha unustasin. Oleksite reportaaži saanud. Aga ega mälu väga ei peta, usun et kõik tähtsam sai kirja. Oleks vaid rohkem selliseid spontaanseid reise.. Aga mida ma vingun, ise ju "reisingi" praegu :D Ei tegelt, point on selles, et jube tahtmine on seljakott  selga visata ja minna - rongipilet sinna ja tänna, käiks kogu Euroopa läbi. Kunagi, küll kunagi saab.. Siis saab ka rohkem PÄRIS reisimemuaare..    Eile ehk laupäeval tuli Nico mulle külla. Jalutasime Padova tänavatel ringi ja käisime kohalikus botaanikaaias (oleks ma sellele mõttele siis tulnud, kui emps siin oli!!?). Istusime jõekaldal, kari sisalikke ümber meie siblamas ning sõime Signori piazzal jäätist. Maailma parimat jäätist, samal ajal maailmaasju arutades.    Tänase hommikupooliku  töllerdasin niisama ringi ja lebotasin murul, siis tegin veits tööd ja õhtupoole sain õnneks vaba aega ning käisime veel mõne sõbraga viimast korda Prato della Vallel istumas. Kutid mängisid kidra ja trummi, selline mõnus meeleolu oli. Täna oli miskine jalgrattavõistlus ka siin, seega kõik oli paksult inimesi täis ja mingi väike kontsert toimus. Nagu fotolt näha võite, näitas kraadiklaas eile 33C, täna oli juba jahedam, nii 21-23C. Hommikupoole oli tuul ka, seega võrreldes eelmiste päevadega ikka külm  kohe. Vaatasin ilmateadet, et peale minu minekut lähebki veidi jahedamaks. Väga hea.. täpselt samamoodi olin Prantsusmaalt lahkudes õnnelik - kui mingi paar nädalat oli 15-20 kraadi ringis olnud, siis minu lahkumise hommikul sadas lund. Kole ilm leevendab lahkumise kurbust. Loetud päevad veel ja siis tuleb veel üks väike trip.. Ei tea, mis tunne mul on siis.. vabadus on ju juba käega katsutav!    PS, esimene foto on tehtud Bolognas, seal üleval torni otsas. Mingi rännumees tahtis, et ma temast pilti  teeks ja siis ütles, et kui tahad teen sinust ka ja pärast saadan emailile.. so here it is. Ülejäänud fotod on tehtud eile, kui Nico siin käis. (Ma tean, et näen tukata veider välja, aga siin pole lihtsalt muudmoodi võimalik!!)